**«БІЛІМ БЕРУДЕГІ ПЕДАГОГИКАЛЫҚ ТЕХНОЛОГИЯЛАР» ПӘНІНЕН СОӨЖ ЖӘНЕ СӨЖ ТАПСЫРМАЛАРЫН ОРЫНДАУ БОЙЫНША ӘДІСТЕМЕЛІК НҰСҚАУЛАР**

 Оқытушы мен студенттің өзара бірлескен жұмысы (*СОӨЖ)* студенттердің пәнді жүйелі меңгеруіне, білім, білік, дағдыларын қалыптастыруға, дәріс және семинар сабақтарында алған теориялық білімдерін талдап, қорытынды мен тұжырымдар жасауға және оларды практикада қолдануға үйретеді.

 **СОӨЖ, СӨЖ** студенттердің объектіні белгілі бір көзқарас тұрғысынан зерттеуін қамтамасыз ететін зерттеу тәсілдері мен іс-әрекеттердің жүйесі ретінде тақырыптың ішкі мазмұнын толық ашу осы мәселеге қатысты ғылыми еңбектердегі, оқулықтардағы тұжырымдар мен пікірлерді жүйелеуді, көзқарастардағы қайшылықтар мен айырмашылықтарды талдап, топтастыра білуді қажет етеді.

**Студенттің өзіндік жұмысы** берілген материалдарды, білім қорын өз зерттеу жұмыстары негізінде жаңаша қорытындылап, кәсіби міндеттерді шығармашылық тұрғыда шеше алатын дағдыға айналдыруды мақсат етеді.

 **Студенттер орындайтын СӨЖ түрлері:**

***Баяндама*** – берілген тақырып бойынша анықталған пікірлер мен тұжырымдарды жүйелеп беруі.

***Мақала***– нақты тақырып бойынша ғылыми зерттеулерге талдау жасап, қорытынды беріледі. Сонан соң зерттеудегі өзінің аталған мәселеге қатысты көзқарасын ұсынып, оны дәлелдейді. Мақала соңында қорытынды тұжырымдар жасайды.

***Тезистер*** – бұл тақырып және оның негізгі мағынасының бірізділікпен қысқартылып, жетекші талаптарының қысқаша берілуі. Тезистердің жоспардан айырмашылығы мәтінде қарастырылатын сұрақтардың атының ғана емес, мәнінің де ашылып берілуімен ажыратылады. Сондықтан егер жоспар «Мәтінде не туралы айтылады?» деген сұраққа жауап берсе, ал тезис «Мәтінде бір нәрсе туралы не айтылады?» деген сұраққа жауап береді.

***Реферат*** – алғашқы түпнұсқаның негізгі мазмұнының қысқа, ықшамдалған түрі, онда көтерілген барлық мәселені қамтуға тиіс. Реферат сонымен тек қана ойсыз көшіру емес, таңдалған тақырып бойынша ақпарат көздеріне талдау мен сараптау жасау, оларға баға беру. Рефераттан студенттің «Мен» тұжырымы көрініп тұруы қажет.

*Рефераттың құрылымы:*

1. Реферат жасалатын құжат саласының не бөлімінің аты.

2. Тақырыбы.

3. Түпнұсқаның авторының аты-жөні, шығарған баспа, жылы (журнал болса аты және нөмері).

4. Реферат жазылатын материалдағы басты ойды ықшамдап береді, оған өз пікірін қосуға болмайды.

5. Рефераттың мазмұны түпнұсқада берілген жүйемен, ізбен баяндалады.

***Ақпарат көздерімен*** (оқулықтар, ғылыми әдебиеттермен зерттеулер, интернет, т.б.) жұмыс жасау. Ол үшін студент ең бірінші *кітапханада катологпен жұмыс істеудің әдісін* меңгеруі; тақырыптық, алфавиттік каталогтерден өзіңе қажетті әдебиеттер тізімін жасап, олармен танысуы; қажетті ақпаратты жинауды үйренуі қажет.

***Оқулық және ғылыми еңбектермен жұмыс*** олардыңмазмұнынан өзіне қажетті тақырыпты тауып, онымен танысу шолып оқудан басталады. Мұнан соң зерттей оқу орын алады. Зерттей оқу барысында қажетті тұжырымдар бойынша конспект жасалады.

***«Дөңгелек үстел»*** әдісі ең біріншіден студенттердің өзара пікір алмасу формасы ретінде көрініс табады. Дөңгелек үстел – шағын топ ішінде студенттердің қарастырылып отырған тақырып (сұрақ, мәселе, идея, тұжырым, т.б.) бойынша белгіленген уақыт аумағында өз ойларын ортаға салу тәсілі.

***ЭССЕ*** *(фр. « essay » - попытка, проба, очерк) -* очерк, шығарма, белгілі бір тақырыптарға ой толғау. Рефератпен салыстырғанда, эссе автордың өзіндік ойларының жиынтығы болып табылады. Бұл философиялық, тарихи-биографиялық, публицистикалық, әдеби-сыни, ғылыми-көпшілік немесе беллетристикалық (көркем шығармалық) сипаттағы жаңа сөз. Барлық аргументтер, идеялар, анықтамалар егер студенттің өзінікі болмаса, оларға сілтеме жасалуы керек. Эсседе пайдаланған дерек көздер, дәйектемелер көрсетілуі керек. Эссе көлемі 3-5 бет. Эссе жанры шығармашылық еркіндікті қажет етеді, ол кез-келген стилде жазылады, бұл оқылған, естілген, көрілген заттар туралы өзіндік ой. Эсседе автор тұлғасы, оның ойы, сезімі, дүниеге көзқарасы тұрады.

***Конспект*** – басқа формалармен салыстырғанда жазудың ең әмбебап формасы. Конспект жазғанда оқылған мәтінді қайта жазуда дұрыстығын қамтамасыз ету керек. Конспекттің басты сипаты қысқалық әрі нақтылық. конспектіде ой сабақтастығы мен айтылған мәтіннің қисыны сақталуы тиіс. Конспектілеуде мәтін мазмұнының ең мәнді компоненттері, есте сақталуға тиісті тіректер жазылады (мәселен, атаулар, даталар, кейбір терминдер, символдар).

***Колло́квиум****:* ([лат.](http://ru.wikipedia.org/wiki/%D0%9B%D0%B0%D1%82%D0%B8%D0%BD%D1%81%D0%BA%D0%B8%D0%B9_%D1%8F%D0%B7%D1%8B%D0%BA%22%20%5Ct%20%22_parent%22%20%5Co%20%22%D0%9B%D0%B0%D1%82%D0%B8%D0%BD%D1%81%D0%BA%D0%B8%D0%B9%20%D1%8F%D0%B7%D1%8B%D0%BA) colloquium - әңгіме, жиналыс, мәжіліс) - ғылыми жиналыстар, оның маңызы баяндамаларды оқып, талқылау. Сонымен қатар колло́квиум - білім беру жүйесінде білімді бағалау мен тексерудің бір формасы. Әдетте жоғарғы оқу орындарында ол семестр ортасында жүргізілетін, өзіндік мини-[емтихан](http://ru.wikipedia.org/wiki/%D0%AD%D0%BA%D0%B7%D0%B0%D0%BC%D0%B5%D0%BD), мақсаты емтихан тақырыптарының тізімін азайту. Коллоквиум барысында жобалар, рефераттар және басқа жазба жұмыстары тексерілуі мүмкін. Коллоквиумде алынған баға емтихан бағасына тікелей қатысы болуы мүмкін. Коллоквиум мазмұнына 2 практикалық міндет, 2 нақты теориялық сұрақ кіреді.

***Проект (жоба)*** өгеше өнім яки қызмет тудыру мақсатымен уақытша айналысатын жұмыс. Себебі әр жобаның өз уақыты, яғни басталуы мен аяғы болады. Жобаға бірнеше студент қатысуы мүмкін. Жоба ретінде тапсырманы құру, журналдың номерін дайындау, ақпараттық жүйесін құру және т.б.

***Пресс-конференциялар*** журналистермен қарым-қатынас жасау формасы, ақпаратты ең бірінші алудың жолы. Пресс-конференцияда әдетте басшылық немесе көтерілген мәселеге құзырлы адамдар қатысады.

***Пікірталас (дискуссия)* -** қандай да болмасын проблема бойынша қарама-қарсы пікірлерді келтіру арқылы ақиқатқа жету тәсілі.

***Топтық зерттеу немесе презентация*** *(бірлескен жұмыс)* **–** семинар немесе практикалық сабақтарда студенттердің бірлесе отырып белгілі бір проблеманы графикалы түрде шешу тәсілі. Оқытушы тақырып бойынша шешуді талап ететін проблеманы студенттерге ұсынады. Студенттер шағын топтарға бөлініп, аталған проблеманы шешу жолдарын талқылап, өздерінің шешімін плакатқа түсіреді. Студенттер өздігінен мазмұн мен тапсырма орындаудың формасын таңдайды, ақпарат жинастырады, оларды талдап, бағалайды. Қорғау соңында топ мүшелері басқаларының сұрақтарына жауап береді, олардың өз шешімдеріне түзету енгізуі де мүмкін.

***Ойындар:***

1. Рөлдік ойындар: көшбасшылық ойындар.
2. Іскерлік ойындар: саяхат, блиц-ойындар, өндірістік ойындар.
3. Имитациялық ойындар.

***Тренингтер* -** қысқа мерзім ішінде практикалық қолданыста қажетті әрі тиімді біліктер мен дағдыларды игеруге бағытталған оқу сабақтары. *Тренингтердің мақсаты* **–** үйренудің ең тиімді жолдарын игеру. Мұнда үйренушілер өз әрекеттерін қалайша тиімді түрде ұйымдастырып, жұмыста оң нәтижеге қалайша жету керектігі мәселесімен айналысады.

***Тест*** студенттердің оқу жетістіктерін, олардың білім, білік, дағдыларының жиынтығын обьективті түрде өлшеу мүмкіндіктерін береді. Тесттерді әдетте ашық және жабық деп екіге бөледі.

***Бақылау*** – қандай да бір фактілерді анықтау үшін ақпаратты жинақтау құралы. Бақылау арқылы студенттің сабақта қалай жұмыс жасағандығын немесе сабақтың қалай өткендігі туралы ақпарат жинап, талдау жұмысын жүргізуге болады.

***Сауалнама* –** берілген сұрақтарға жауап беру арқылы ақпарат жинақтау. Сауалнама алдын-ала құрастырылып, респонденттерге таратылып беріледі.

***Интервью*** – сұрақ-жауап арқылы қандай да болмасын мәселені талқылау және өзіндік пікір келтіру. Интервью арқылы студенттің немесе оқытушының сабақ тақырыбы жайлы пікірлерін білуге болады.

***Сұхбат*** – негізгі бір ортақ ой төңірегінде әңгімелесіп , ой бөліседі. Сұрақтарына жауап алып, сұқбаттасушының пікірін біледі. Сұхбаттық әңгіме түрі көпшілігінде екі адамның әңгімелесуі түрінде өтеді.

***Аннотация ( лат. сөзі annotatio*** *– белгі, естелік)* – кітаптың, мақалының қысқаша сипаттамасы, яғни кез келген мәтіннен оның көзқарасы бойынша мазмұнын, формасын және басқа ерекшеліктерін белгілеп қою.

***Глоссарий –*** белгілі бір шығармада кездесетін, сирек қолданылатын сөздердің түсіндірме сөздігі. Сөз тіркестеріне, қазіргі кезде түсініксіз сөздерге түсінік беріледі. Сирек кездесетін кейбір аударма сөздіктер де глоссарийге жатады.

***Портфолио* –** студенттің семестр бойы жасаған жұмыстары және жетістіктерінің айғағы мен дәлелі. Онда студент өзінің жазба жұмыстарының үлгілерін сақтап, семестр аяғында үйренгені туралы есеп берген кезде дәлел ретінде қолдана алады. Портфолионы электронды түрде де келтіруге болады.

 **СОӨЖ тақырыптары**

|  |
| --- |
|  |
| **СОӨЖ - 1*.*** Педагогикалық технологиялар бойынша библиографиялық және электронды каталог құрастыру. |
| **СӨЖ- 2.** Оқытуда авторлық педагогикалық технологияларды үлгілеу. |
| **СОӨЖ- 3**.Оқушылардың когнитивті іс-әрекетін ұйымдастыру бағыттары. |
| **СОӨЖ- 4.** Оқыту үдерісінде ынтымақтастықтың әдістерін жіктеу. |
| **Бақылау жұмысы (1-7 дәрістер бойынша тексеру)** |
|  |
| **СОӨЖ-5**.Технологиялар бойынша жоба тақырыбын құрастыру.  |
| **Бақылау жұмысы 6**. Ойын технологиялары бойынша ертегі құрастыру  |
| **СОӨЖ-6.** Ұжымдық өзара оқыту технологиясы. |
| **СОӨЖ 7.** Оқу-тәрбие үдерісінде тренингті өткізудің сценарийін дайындау.  |
| **СОӨЖ-8.** Сыни ойлауды ұйымдастырудың әдістері мен тәсілдерін жіктеп, талдау. |
| **СОӨЖ-9.**Ақпараттық-коммуникативті технологияны қолдану арқылы сабақтың жоспарын құрастыру. |
| **СОӨЖ-10.** «Білім берудегі педагогикалық технологиялар» атты презентациялық жұмысты қорғау.  |

**ӘДЕБИЕТТЕР ТІЗІМІ**

1. Айтбаева А.Б. Білім берудегі жаңа технологиялар. –Алматы, Қазақ университеті, 2011
2. А. П. Чернявская, Л. В. Байбородова. Образовательные технологии . Учебно-методическое пособие Ярославский государственный педагогический университет им. К.Д. Ушинского 2009.
3. А.Әлімов. Интербелсенді әдістерді ЖОО-да қолдану мәселелері, Алматы-2013
4. Щуркова Н.Е. Педагогическая технология .2-изд, допол. - М.: Педагогическое общество России, 2005. – 256
5. Таубаева Ш. Т. , Лактионова С.Н. , Педагогическая инновация как теория и практика нововедений в системе образавания : научный фонд и перспективы развитие . /Книга 1/- Алматы: Научно – издательский центр «Ғылым » 2001.
6. Мынбаева А.К., Садвакасова З.М. Инновационные методы обучения, или Как интересно преподавать: Учебное пособие. –Алматы,2007.-284 с.
7. Смолянинова О.Г. Инновационные технологии обучения студентов на основе метода Case Study // Инновации в российском образовании: сб.- М.: ВПО, 2000.
8. [http://www.casemethod.ru](http://www.casemethod.ru/)

**Қосымша:**

1. Исаева З.А.,Мынбаева А.К., Садвакасова З.М. Активное методы обучения. –Алматы, 2005.
2. Левина М. М. Технологии профессионального педагогического образования: Учеб. пособие для студ. высш. пед. учеб. заведений. – М.: Издательский центр «Академия», 2001.– 272.
3. Ж.А.Қараев.,Ж.У Кобдикова. Оқытудың «Үшөлшемді әдістемелік жүйесі» педагогикалық технологиясы – нәтижеге бағытталған білім берудің тиімді құралы ретінде. – Алматы, 2008. – 116.
4. Ошанова Н.Т. Білім беру жүйесінде коммуникациялық технологиялардың көмегімен оқушылардың дүниетанымдық көзқарастарын қалыптастыру. Вестник КазНПУ им.Абая, Алматы, №2(13), 2005г., 161-165б.
5. «Ақпараттық-коммуникациялық технологиялардың дамуындағы ашық қашықтан білім берудің келешегі» халықаралық ғылыми-практикалық конференцияның атериалдар жинағы, Алматы, 2009ж., 21-22 қазан.
6. Аринова Б.А. Использование информационно-коммуникативных технологии в преподавании интегрированного учебного курса «Самопознание» в вузе. Сбор. науч.трудов « Формирование интеллектуального потенциала нации в условиях высшей школы»- Алматы: Издательство «Ұлағат» КазНПУ им Абая,2012
7. Мұхаметжанова С.Т., Ж.Ә.Жартынова, Интерактивті жабдықтармен жұмыс жасаудың әдіс-тәсілдері. Алматы, 2008ж.